BREAKING: Prvé správy zo zasadania OPEC + naznačujú možnú dohodu o výraznom znížení produkcie

Thu, 09 Apr 2020 15:52:49 +0200

Prvé správy z videokonferencie OPEC + o novej dohode o znížení produkcie poukazujú na riešenie problémov medzi Ruskom a Saudskou Arábiou. Obe strany sa mali dohodnúť na potrebe hlbokých obmedzení výroby. Tieto informácie pochádzajú z ruských aj arabských zdrojov. V súčasnosti sa hovorí o dohode o znížení o 20 miliónov barelov za deň. Podrobnosti budú kľúčové. Bude referenčným bodom aprílová produkcia alebo skôr priemer za Q1? Zahŕňajú škrty aj krajiny mimo OPEC + ? Ropa zaznamenala nárast, WTI sa obchoduje za 28 USD/bbl.