Používatelia PayPalu sú pripravení na platby kryptomenami

Thu, 03 Dec 2020 13:26:12 +0100

Vstup PayPalu do kryptomenového sveta sa stal jednou z najpodstatnejších noviniek tohto roku. Mnohí experti si dokonca myslia, že táto správa má rovnaký vplyv na cenu ako napríklad halving. Malo by sa tak najmä preto, že PayPal má viac ako 360 miliónov používateľov po celom svete, čím sa radí ku jednej z najväčších finančných a platobných sietí na svete. Práve preto je podpora tak veľkého biznisu, akým je PayPal, dobrou správou pre kryptomenový svet aj napriek tomu, ako bude PayPal s kryptomenami fungovať.