Forex = Neistota

Sun, 04 Nov 2018 13:38:45 +0100

Istota. V živote človeka jej veľa nebýva. Všetci ju však hľadáme napríklad v práci, vo vzťahoch, v rodine, v úsporách. Na Forexe by sme ju však hľadali márne. Forex a istota skrátka nejde dohromady. Na trhoch pracujeme výhradne s pravdepodobnosťou. Istota na forexe neexistuje a kto si myslí, že ju našiel v nejakom obchodnom systéme, patterne alebo spôsobe obchodovania sa proste mýli. Forex je neistota. Neistota budúcich výsledkov, budúceho vývoja trhov, neistota pohybov, neistota volatility. Dnes si napíšeme aký pocit je stáť zoči-voči forexu. Aký pocit pokory, neistoty, neraz i nádeje a sklamania je stáť ako protivník v ringu tomuto šampiónovi v ťažkej váhe, ktorý má z rád miliónov traderov len hŕstku premožiteľov.