Trhy s ropou sú nervózne, včerajší pokles na americké dáta bol prehnanou reakciou

Thu, 15 Jun 2017 11:44:37 +0200

Na trhoch s ropou aktuálne panuje prílišná opatrnosť a investori majú tendenciu preceňovať negatívne správy (a podceňovať pozitívne). Ukázali to aj včerajšie pravidelné týždňové dáta z USA, po ktorých cena ropy prudko klesla. A to z úrovne okolo 48,5 USD za barel k 46,5 USD za barel. Zo všetkých možných čísel si investori ako headline vybrali obvykle nezaujímavé zásoby benzínu, ktoré rástli o 2,1 mil. barelov, pričom sa čakal pokles o 0,9 mil. barelov. Samotné zásoby ropy podstrelili konsenzus len veľmi mierne, ich pokles o 1,7 mil. barelov bol o niečo nižší ako prognózovaných 2,3 mil.